A Székelykapu felavatásával emlékezett Újpest Trianonra - Újpesti Hírmondó
2020.06.04. 2020.06.05. Rácz Tamás0
A Városháza mellett, a Szent István téren avatták fel Trianon 100 éves emlékezetére a Székelykaput. Az eseményen Déri Tibor polgármester emlékezett meg a magyar történelem egy legsötétebb pillanatáról, de közben a jövő feladataira is figyelmeztetett.
– A versaillesi Nagy-Trianon kastélyban 100 éve aláírt gyalázatos békediktátum szentesítette a történelmi Magyarország felbomlását, és súlyos sebet ejtett a nemzetünket összetartó történelmi és kulturális emlékeink mellett, igazságérzetünkön is! Mégis azáltal erősödünk meg, ha megfogalmazzuk ünnepeink és gyásznapjaink mának szóló tanulságait, sőt parancsait. A mai emléknap akkor tölti be feladatát, ha a trianoni békediktátum után 100 évvel valóban
új korszakot tudunk nyitni a magyar nemzet egészéről való gondolkodásunkban és cselekvésünkben.
Ennek az új korszaknak az eljövetelére napjaink európai környezetében van a legnagyobb esélyünk – mondta beszédében a polgármester.
Déri Tibor emlékeztető arra, hogy mindenkinek tanúságot kell tennie a magyarok nemzeti összetartozásáról, ki kell mondanunk, hogy mi magyarok összetartozunk, és ennek a puszta országhatár sem szabhat határt. Majd Széchenyi Istvánt idézte: “A múlt már elesett! Mi a jövendő urai vagyunk.” Hangsúlyozta: – Nem a gyűlölet, hanem a megbocsátás az alapja az embertársainkkal való békés együttélésnek.
– Szeretném, ha új korszakot nyitnánk a nemzet egészéről való gondolkodásmódban Újpesten is, melyben nemzetünk egységére helyezzük a hangsúlyt. Ezért a mai napon testvérvárosunk ajándékát, a Csíkszentgyörgy községtől kapott székelykaput is felavatjuk a nemzeti összetartozás jegyében. Itt a kerület főterén, ami az államalapító Szent István király nevét viseli, ami méltó helye lesz Újpest székelykapujának – mondta beszédében Déri Tibor, aki sajnálkozását fejezte ki, amiért a közel 5000 lelket számláló, 96%-ban magyar lakta, barátságos és vendégszerető testvértelepülés, Csíkszentgyörgy község polgármestere, György József személyesen nem lehetett ott Újpesten.
Jelentsen ez a kapu egy olyan egységes magyar nemzetet, mely valóban megéli az államhatárok feletti összetartozást
– mondta végül a polgármester.
Címke: avatás Déri Tibor székelykapu Szent László tér Trianon Újpest
10 millió dollárt kérnek számon Aján Tamástól, s ez nem minden
2019.09.13. 2019.09.13. Szabó Attila
Sokkal szigorúbb szabályok fogják védelmezni az újpesti fákat
2020.01.28. 2020.01.28. Rácz Tamás
Címkék: avatás, Déri Tibor, székelykapu, Szent László tér, Trianon, Újpest